b"\n_START_ARTICLE_\nPrincipat de Lamphun\n_START_PARAGRAPH_\nEl principat de Lamphun fou un antic estat feudal de Tail\xc3\xa0ndia a l'entorn de la poblaci\xc3\xb3 de Lamphun._NEWLINE_Abans del segle XIII fou part del regne mon d'Hariphunchai (o Haribhunjaya) per\xc3\xb2 a finals del segle XIII (1292) aquest regne va caure en mans de Mongrai, l'unificador de Lanna i es va formar un principat feudatari que va seguir la mateixa hist\xc3\xb2ria de Lanna. Aix\xc3\xad fou tributari d'Ayutthaya el 1546 i de Birm\xc3\xa0nia (Pegu) el 1558 fins que es va independitzar el 1596 i despr\xc3\xa9s d'un temps de disputa entre tailandesos i birmans al segle XVII la influ\xc3\xa8ncia birmana va predominar fins al 1774 (amb una breu interrupci\xc3\xb3 del 1732 al 1751) quan diversos principats es van revoltar contra el regne de Toungoo i el pr\xc3\xadncep local de Lampang, Kawila, va rebre ajuda siamesa (1774). Kawila fou reconegut (1775) com a rei de Lampang i Lamphun mentre el seu aliat el pr\xc3\xadncep lanna Phraya Chaban era nomenat rei de Chiangmai, tots dos com vassalls de Siam. El 1892 fou declarat part de Siam integrant la unitat administrativa de Monton Maharat. La monarquia local va subsistir sense poder fins al 1943 quan va morir Chakkham Khachonsak. Els pr\xc3\xadnceps portaven el t\xc3\xadtol de Chao."